**Noteikumi**

Lielvārdē

2023.gada 6.jūnijs

**Par sabiedriskās ēdināšanas organizēšanu pasākumā “Latvijas Sirdsdziesmas fināls” Lielvārdē 17.jūnijā 2023.gadā**

**1. Vispārīgie jautājumi**

* 1. Noteikumi nosaka kārtību un prasības, kādā Lielvārdes kultūras nama organizētā pasākuma “Latvijas Sirdsdziesmas fināls” ietvaros tiek organizēta sabiedriskā ēdināšana (turpmāk – Pasākums).
  2. Pasākuma tirdzniecības organizators: Ogres novada pašvaldības iestādes “Ogres novada Kultūras centrs”.
  3. Pasākuma rīkotājs ir Lielvārdes kultūras nams (turpmāk - Rīkotājs).
  4. Pasākumu norises vieta un laiks: 2023. gada 17.jūnijs Lielvārdē, Rembates parkā no plkst. 18.00 – 04.00.
  5. Sabiedriskās ēdināšanas vieta Pasākumā ir Rembates parks. Būtiska ir svētku atmosfēras radīšanā kopumā. Aicinām ēdināšanas pakalpojumu sniedzējus atbalstīt šo pasākumu, nodrošinot svētku apmeklētājiem šodienas viesmīlības aktualitātēm atbilstošu servisu, daudzveidīgu ēdienu un dzērienu sortimentu.
  6. Maksa par tirdzniecības vietu tiek noteikta Ogres novada pašvaldības iestādes “Ogres novada Kultūras centrs”
  7. Info: e-pasts: ruta.dumpe@lielvarde.lv

1. **Tirdzniecības organizācija**
   1. Tirdzniecības vieta šo noteikumu izpratnē ir sabiedriskās ēdināšanas vieta, kas aprīkota ar telti vai tirdzniecības treileri. Tirdzniecības vietu var aprīkot ar stāvgaldiem, galdiem un sēdvietām.
   2. Pasākuma organizētājs katrai pasākuma vietai paredz noteiktu ēdināšanas vietu skaitu atbilstoši plānam. Vietu skaits konkrētajam pasākumam tiek paziņots pieteikuma anketā, izsludinot pieteikšanos.
   3. Katrai pasākuma vietai tiek noteikts konkrēts tirdzniecības sākuma laiks un beigu laiks, kas tiek paziņots pieteikuma anketā, izsludinot pieteikšanos.
   4. Katrai pasākuma vietai tirdzniecības vietu uzbūves laiks tiek paziņots pieteikuma anketā, izsludinot pieteikšanos.
   5. Tirdzniecības laikā aizliegta papildus produkcijas piegāde tirdzniecības vietā, izmantojot autotransportu.
   6. Pasākuma specifikai un tematikai neatbilstoši tirdzniecības pieteikumi netiks pieņemti un izskatīti.

**3. Pieteikumu iesniegšana, vērtēšanas kārtība un pamatkritēriji**

* 1. Sabiedriskās ēdināšanas pakalpojuma sniegšanas pretendents (turpmāk – Pretendents) pieteikumu iesniedz elektroniski aizpildītu anketu laikā no pieteikuma publicēšanas dienas līdz datumam, kas norādīts konkrētajā paziņojumā par tirdzniecību interneta vietnē [www.ogresnovads.lv](http://www.ogresnovads.lv).
  2. Pretendentu atlasi veic ar Lielvārdes kultūras nama direktores rīkojumu izveidota komisija (turpmāk – Komisija).
  3. Komisija izvērtē Pretendentu atbilstību šo noteikumu prasībām un pieņem lēmumu, balstoties uz vērtēšanas kritērijiem.
  4. Komisija:
     1. izvērtē Pieteikumus, kas ir aizpildīti atbilstoši noteikumu prasībām;
     2. izvērtē katra Pretendenta pieteikumā norādīto tirdzniecības sortimentu;
     3. izvērtē tirdzniecības vietas tehnisko nodrošinājumu, noformējumu un darbinieku tērpu noformējumu;
     4. neapstiprina dalībai pasākumā tos pretendentus, kuru tirdzniecības sortiments un citi 3.9. punktā norādītie kritēriji Komisijas novērtējuma rezultātā atzīti par Pasākumam neatbilstošiem.
  5. Tirdzniecības rīkotājs informē Pretendentu par vērtēšanas rezultātiem, nosūtot informāciju uz anketā norādīto e-pasta adresi.
  6. Lai pieteiktos dalībai, Pretendentiem jāiesniedz:
     1. pieteikuma anketa elektroniski;
     2. paredzētā sortimenta piedāvājums;
     3. tirdzniecības vietas iekārtojuma apraksts, tehniskā aprīkojuma uzskaitījums ar

parametriem, vizuālā noformējuma apraksts (galdautu, vitrīnu, tehniskā aprīkojuma izskats un noformējums), darbinieku tērpu apraksts;

* + 1. iepriekšējo izbraukumu tirdzniecības darba pieredzes apraksts (pēdējo divu gadu pasākumu uzskaitījums pēc paša izvēles).
  1. Izskatīti tiek tikai tie pieteikumi, kuriem pievienota visa noteikumu 3.6. punktā uzskaitītā dokumentācija.
  2. Rīkotājs veic Pretendenta atlasi atbilstoši zemāk norādītajiem kritērijiem un pasākuma

mākslinieciskajai un tematiskajai koncepcijai. Maksimālais punktu skaits ir 60 punkti.

* 1. Kritēriji:

|  |  |
| --- | --- |
| 3.9.1. Piedāvātais tirdzniecības sortiments un  sortimenta daudzveidība | Iespējamais punktu skaits 0 – 25 punkti |
| 3.9.2. Tirdzniecības vietas tehniskais  nodrošinājums, noformējums un  darbinieku tērpu nodrošinājums | Iespējamais punktu skaits 0 – 20 punkti |
| 3.9.3. Apkalpojošā personāla skaits | Iespējamais punktu skaits 0 – 15 punkti |

* 1. Pretendents, kas saņēmis visaugstāko novērtējumu, pirmais izvēlas savu tirdzniecībasvietu, saskaņojot to ar Rīkotāju. Nākamās tirdzniecības vietas tiek piešķirtas Pretendentiem vērtējumā saņemto punktu secībā.
  2. Ja Pretendents atsakās no pieejamās tirdzniecības vietas, tā vietā tiek aicināts nākamais augstāko novērtējumu saņēmušais Pretendents.
  3. Rīkotājs var neapstiprināt dalību Pasākumā tiem Pretendentiem, kuru produkcijas izcelsme, saturs un/vai kvalitāte komisijas vērtējuma rezultātā atzīta par pasākumam neatbilstošu.
  4. Pretendents kļūst par Tirdzniecības dalībnieku brīdī, kad ir saņēmis apstiprinājumu par dalību Pasākumā.
  5. Komisijas lēmums attiecībā uz sabiedriskās ēdināšanas Pretendentu atlasi nav apstrīdams.
  6. Rīkotāja norādījumi attiecībā uz tirdzniecības vietu izkārtojumu ir galīgi un nav apstrīdami.

1. **Maksājumu un norēķinu kārtība**
   1. Dalības maksa tiek noteikta saskaņā ar Ogres novada pašval’dibas 2019. Gada 23. Maija saistošo noteikumu Nr. 8/2019 “Ogres novada pašvaldības aģentūras “ Ogres novada Kultūras centrs” maksas pakalpojumu cenrādis (protokols Nr. 6; 22. §) ar pašvaldības domes 2019.gada 20. jūnija sēdes lēmuma precizējumiem (protokols Nr. 7; 19. §).
   2. Dalības maksa tiek veikta divu darba dienu laikā, pēc rēķina nosūtīšanas uz pieteikumā norādīto epasta adresi.
2. **Organizatora pienākumi**
   1. Rīkotāja pienākums ir nodrošināt.
      1. vispārējo kārtību;
      2. pasākuma programmu un pasākuma servisu (apsardze, sanitārtehniskie mezgli, elektrības pieslēgums u.tml.);
      3. atkritumu konteineru izvietošanu pasākuma teritorijā.
   2. Par citiem Rīkotāja sniegtajiem pakalpojumiem Tirdzniecības dalībnieks veic samaksu saskaņā ar noslēgto līgumu.
   3. Rīkotājs neuzņemas atbildību par nepārvaramas varas apstākļiem, Tirdzniecības dalībnieka vai apmeklētāju vainas dēļ radītiem zaudējumiem.
   4. Rīkotājs neatbild par Tirdzniecības dalībnieka dokumentācijas esamību vai neesamību saistībā ar saimnieciskās darbības un tirdzniecības veikšanu.
3. **Tirdzniecības dalībnieka tiesības un pienākumi**
   1. Tirdzniecības dalībnieks nodrošina tirdzniecības vietu ar teltīm pasākuma norises teritorijā un veic telšu transportēšanu un montāžu atbilstoši pasākuma norises vietu izvietojuma plāniem, kā arī to noformēšanu. Tirdzniecības dalībnieks savu tirdzniecības vietu iekārto un noformē par saviem līdzekļiem.
   2. Tirdzniecības dalībnieka pienākums ir nodrošināt regulāru tīrību un atkritumu savākšanu tirdzniecības vietā.
   3. Tirdzniecības dalībniekam jāievēro šādi drošības noteikumi:
      1. nepieļaut apmeklētājiem pašiem gatavot ēdienu pasākumu norises vietās;
      2. tirgot dzērienus tikai izlejamā veidā vienreizējai lietošanai paredzētajās glāzēs (plastikāta, kartona, koka);
      3. lietot vienreizējās lietošanas traukus un ēšanas piederumus;
      4. turēt tirdzniecības vietā lietošanas kārtībā esošu ugunsdzēšamo aparātu;
      5. nodrošināt tirdzniecības vietu atbilstoši ugunsdrošības noteikumiem;
      6. nedemontēt tirdzniecības vietu pirms pasākuma beigām.
   4. Tirdzniecības vietā Tirdzniecības dalībniekam jāievēro mazumtirdzniecības noteikumi un citi tirdzniecību reglamentējoši normatīvie akti, kā arī atsevišķu preču aprites, izplatīšanas, publiskas demonstrēšanas vai reklamēšanas īpašā kārtība, kas noteikta normatīvajos aktos. Katrs Tirdzniecības dalībnieks pats ir atbildīgs par normatīvo aktu prasību izpildi. Rīkotājs neatbild par šo prasību ievērošanu vai neievērošanu.